Rikunarita-ORG/Wikinium huggingface dataset:
# რობერტ ოლტმენი

| რობერტ ოლტმენი |
| --- |
|  |
| დაბადების სახელი | რობერტ ბერნარდ ოლტმენი |
| დაბადების თარიღი |
20 თებერვალი, 1925 კანზას-სიტი, აშშ |
| გარდაცვალების თარიღი |
20 ნოემბერი, 2006 (81 წლის) ლოს-ანჯელესი, აშშ |
| საქმიანობა |
რეჟისორი, სცენარისტი |
| აქტიური |
1947-2006 |
| ოქროს გლობუსი |
საუკეთესო რეჟისორი
2001 — *გოსფორდ პარკი* |
| BAFTA |
საუკეთესო რეჟისორი
1992 — *მოთმაშე* |
| სხვა ჯილდოები |
ოქროს პალმის რტო
1970 — *სამხედრო ჰოსპიტალი* |

**რობერტ ოლტმენი** (ინგლ. Robert Altman. დ. 20 თებერვალი, 1925, კანზას-სიტი — გ. 20 ნოემბერი, 2006) — ამერიკელი კინორეჟისორი და სცენარისტი. იყო ახალი ჰოლივუდის მიმდინარეობის წარმომადგენელი. მიღებული აქვს ოსკარის ხუთი ნომინაცია.

## ფილმოგრაფია

* 1970 - სამხედრო ჰოსპიტალი *(MASH)*
* 1973 - ხანგრძლივი დამშვიდობება *(The Long Goodbye)*
* 1975 - ნეშვილი *(Nashville)*
* 1978 - ქორწილი *(A Wedding)*
* 1992 - მოთამაშე *(The Player)*
* 1993 - ხანმოკლე მონტაჟი *(Short Cuts)*
* 2001 - გოსფორდ პარკი *(Gosford Park)*

## რესურსები ინტერნეტში

* რობერტ ოლტმენი კინოფილმების ინტერნეტ-მონაცემთა ბაზაში
* რობერტ ოლტმანი - Criterion Collection
* რობერტ ოლტმენი. Find a Grave-ზე.
# მზებუდობა

მზებუდობის დროს დედამიწის ჩრდილოეთი და სამხრეთი პოლუსები მზისგან უკიდურესად არათანაბარი მანძილითაა დაცილებული.
**მზებუდობა** — დროის მომენტი, როდესაც მზის ცენტრი გაივლის ეკლიპტიკის ყველაზე ჩრდილოეთით, +23°27' დახრილობის მქონე *ზაფხულის მზებუდობის* წერტილში, ან ყველაზე სამხრეთით — 23°27' დახრილობის მქონე *ზამთრის მზებუდობის* წერტილში. ამ წერტილთა მახლობლობაში მზის დახრილობა და, მაშასადამე, მზის საშუადღეო სიმაღლეც, რამდენიმე დღეს თითქმის უცვლელია. აქედანაა „მზებუდობის“ სახელწოდებაც. რადგანაც მზებუდობის ერთსა და იმავე წერტილზე მზის ორ თანმიმდევრულ გავლას შორის პერიოდი არ ემთხვევა კალენდარულ წელიწადს, მზებუდობის მომენტები სხვადასხვა წელს დღე-ღამის სხვადასხვა დროს მოდის: ჩვეულებრივ წელიწადში 5 საათით 48 წუთით და 46 წამით გვიან დგება, ვიდრე წინა წელს, ხოლო ნაკიან წელიწადში — 18 საათით 11 წუთითა და 14 წამით ადრე. ამიტომ მზებუდობის მომენტები ორ მეზობელ კალენდარულ თარიღზე შეიძლება მოდიოდეს. XX საუკუნის II ნახევარში ზაფხულის მზებუდობის წერტილში მზე 21 ან 22 ივნისშია (ზაფხულის მზებუდობა, ჩრდილოეთ ნახევარსფეროში ასტრონომიული ზაფხულის დასაწყისი, უგრძესი დღე), ზამთრის მზებუდობის წერტილში კი 21 ან 22 დეკემბერი (ზამთრის მზებუდობა, ჩრდილოეთ ნახევარსფეროში ასტრონომიული ზამთრის დასაწყისი, უმოკლესი დღე).

## იხილეთ აგრეთვე

* ბუნიობა

## ლიტერატურა

* ქართული საბჭოთა ენციკლოპედია, ტ. 6, თბ., 1983. — გვ. 657.
* ქართული ენის განმარტებითი ლექსიკონი (ერთტომეული), თბ., 1986, გვ. 292